钦定古今图书集成/明伦汇编/氏族典/第206卷 > 高嘉元
## 钦定古今图书集成/明伦汇编/氏族典/第206卷 > 高嘉元

按《武城县志》：“嘉元，字士魁，少丧母，事父克尽子道。正
德间，流贼陷城，入其家，时父有疾，嘉元左右扶侍，贼
欲刃其父，嘉元多方羽翼，曰：‘宁杀我，毋吓我病父也’。
贼怒，三砍其臂，血涌出，犹覆蔽不已。贼义之，遂舍去。
及父卒，居丧殡葬皆如礼。事继母最孝，历仕瑞州府
别驾，所至以廉介称焉。”